# vaabenskjoldStuderende søges til praktikophold i den politiske afdeling ved Danmarks Ambassade i Canberra

|  |  |
| --- | --- |
| **Praktiksted** | Danmarks Ambassade i Canberra. |
| **Praktikperiode** | Praktikperioden er på 6 måneder fra 1. februar 2023 – 31. juli 2023  Bemærk: Et eventuelt tilbud om praktikplads gives med forbehold for, at der ikke på det pågældende tidspunkt er COVID-relaterede indrejserestriktioner, som umuliggør indrejse og dermed tiltrædelse. |
| **Placering på repræsentationen** | Praktikanten tilknyttes ambassaden i overensstemmelse med Udenrigsministeriets ret­ningslinjer for praktikanter på repræsentationerne (se [her](http://um.dk/da/om-os/stillinger/praktikpladser-paa-repraesentationerne/)).  Praktikanten vil indgå i ambassadens daglige arbejde, og vejlederen vil i samarbejde med praktikanten udarbejde en arbejdsplan for forløbet, der både omfatter prak­ti­kan­­tens interessefelt og ambassadens behov. |
| **Sagsområder, som praktikanten vil blive involveret i** | Ambassaden er en mindre repræsentation, hvorfor du som praktikant vil få mulighed for at arbejde med en bred vifte af ambassadens daglige opgaver, herunder:   * Udarbejdelse af udkast til politiske indberetninger, research på politiske om­rå­der samt formidling af information om indenrigs- og udenrigspolitiske forhold i Au­stralien, New Zealand, Fiji samt i begrænset omfang en række østater i Stillehavet. * Besvarelse af forespørgsler fra australske og newzealandske myndigheder, for­enin­­ger og organisationer om forhold i Danmark og vice versa. * Deltagelse i diverse møder, briefinger og konferencer i bl.a. det au­stral­ske Udenrigsministerium, EU-kredsen m.m. * Borgerservice: Besvarelse af personlige, telefoniske og skriftlige henvendelser. * Deltagelse i og planlægning af events til fremme af dansk eksport og dansk kultur. * Opdatering af ambassadens hjemmeside, twitter- og facebookside. * Indgå i den daglige administration på ambassaden inkl. mødeplanlægning. |
| **Formålet med praktikopholdet** | Der er tale om uddannelsespraktik. Praktikopholdet skal bidrage til den studerendes uddannelse og tilrettelægges på en måde, der kan sikre meritoverførsel, hvis den på­gæl­dendes studiested tillader det. Der kan derfor ikke tages praktikanter ind, der er færdige med deres studier. |
| **Forventninger til praktikanten** | Interesse for ovenstående arbejdsopgaver og vilje til at indgå i et tæt samarbejde med am­bassadens øvrige ansatte, samt faglige og menneskelige kvalifikationer er essentielle. Du er glad, positiv og udadvendt. Selvstændighed, ansvarsbevidsthed og gåpåmod er vig­tige egenskaber.  Godt kendskab til IT (Office-pakken) er nødvendigt, ligesom det forventes, at prak­ti­kan­ten behersker det engelske sprog både på skrift og i tale. Desuden skal ansøger have afsluttet sin bacheloruddannelse ved praktikopholdets starttidspunkt. |
| **Praktikvilkår** | Der er tale om ulønnet praktik. Ambassaden kompenserer dig dog for udgifter til bolig, flybillet mm. med op til 4000 kroner pr. måned. Desuden optjenes 2,08 dages ferie pr. måned, som afholdes efter aftale. |
| **Ansøgningsfrist** | **Tirsdag den 15. oktober 2022** |
| **Ansøgning sendes til** | Ansøgning (på engelsk) samt CV, eksamensresultater og relevante bilag i PDF-format, sendes pr. e-mail til [cbramb@um.dk](mailto:cbramb@um.dk). Dokumenterne skal sendes samlet i én PDF-fil. I emnefeltet bedes du skrive ”Praktikansøgning til den politiske afdeling”. |
| **Yderligere oplysninger** | Spørgsmål vedrørende stillingen kan rettes til ambassaden ved at skrive til [cbramb@um.dk](mailto:cbramb@um.dk). Du kan desuden finde yderligere information om ambassaden på vores [hjemmeside](http://australien.um.dk/). |